Diari Oficial de la Generalitat Valenciana


Sumari del DOGV 9644, del 20-07-2023 (2023/7994)

RESOLUCIÓ de 7 de juliol de 2023, de la Conselleria d'Educació, Cultura i Esport, per la qual es modifica l'autorització del centre d'ensenyaments esportius FASCV, de València, per revocació de l'autorització per a impartir el bloc comú del grau mitjà de tècnic/a esportiu/iva en Busseig esportiu amb escafandre autònom, en modalitat semipresencial o a distància.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7994


Data del document
:   07-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 7 de juliol de 2023, de la Conselleria d'Educació, Cultura i Esport, per la qual es modifica l'autorització del centre d'ensenyaments esportius FASCV, de València, per revocació de l'autorització per a impartir el bloc comú del grau mitjà de tècnic/a esportiu/iva en Busseig esportiu amb escafandre autònom, en modalitat semipresencial o a distància. [2023/7994]  
Antecedents de fet  
Primer. Per Ordre 10/2019, de 4 de setembre, de la Conselleria d'Educació, Cultura i Esport, es va autoritzar al centre privat d'ensenyaments esportius FASCV la impartició del bloc comú del grau mitjà de tècnic/a esportiu/iva en Busseig esportiu amb escafandre autònom, en modalitat semipresencial o a distància.  
Segon. En data 24 de febrer de 2023, la Federació d'Activitats Subaquàtiques de la Comunitat Valenciana, titular del centre, presenta la renúncia, a partir del curs acadèmic 2023-2024, per a impartir el bloc comú del grau mitjà de tècnic/a esportiu/iva en Busseig esportiu amb escafandre autònom, amb base en el conveni de col·laboració, de data 21 de febrer de 2023, entre la Generalitat i la Federació d'Activitats Subaquàtiques de la Comunitat Valenciana.   
Tercer. En data 12 d'abril de 2023, es dicta una resolució de la Conselleria d'Educació, Cultura i Esport, per la qual es modifica l'autorització del centre per renúncia a impartir el bloc comú, en modalitat presencial, del grau mitjà de tècnic/a esportiu/iva en Busseig esportiu amb escafandre autònom, a partir del curs acadèmic 2023-2024.  
  
Quart. Atés que el centre no impartirà, a partir del curs acadèmic 2023-2024, en modalitat presencial, el bloc comú de l'esmentat grau, en data 12 de maig de 2023, es concedeix audiència a la titularitat del centre perquè, en el termini de 10 dies, al·legue o presente les justificacions que estime pertinents abans de l'inici del procediment de modificació de la seua autorització per revocació de l'autorització per a impartir el bloc comú del grau mitjà de tècnic/a esportiu/iva en Busseig Esportiu amb escafandre autònom, en modalitat semipresencial, de conformitat amb l'article 14 de l'Ordre 30/2022, de 12 de maig, de la Conselleria d'Educació, Cultura i Esport, per la qual es regula l'organització i autorització dels ensenyaments dels cicles formatius de Formació Professional en règim semipresencial en centres docents públics i privats de la Comunitat Valenciana, i en relació amb l'article 82 de la Llei 39/2015, d'1 d'octubre, del procediment administratiu comú de les administracions públiques.   
Cinqué. Transcorregut àmpliament el termini concedit, la titularitat del centre no ha efectuat al·legacions.  
A aquests antecedents de fet els són aplicables els següents   
  
Fonaments de dret  
  
Primer. Vista la proposta del director general de Centres Docents i de conformitat amb l'article 14 de l'Ordre 30/2022, de 12 de maig, de la Conselleria d'Educació, Cultura i Esport, per la qual es regula l'organització i autorització dels ensenyaments dels cicles formatius de Formació Professional en règim semipresencial en centres docents públics i privats de la Comunitat Valenciana.  
Segon. En data 21 de febrer de 2023 s'ha subscrit un conveni de col·laboració entre la Generalitat i la Federació d'Activitats Subaquàtiques de la Comunitat Valenciana per a concordar l'oferta formativa dels ensenyaments conduents a l'obtenció dels títols oficials de tècnic/a esportiu/iva en l'especialitat de Busseig amb escafandre autònom, amb base en l'article 17.1.c) del Decret 132/2012, de 31 d'agost, del Consell, pel qual es regulen els ensenyaments esportius de règim especial en la Comunitat Valenciana.  
En aquest conveni s'indica, d'una part, que la conselleria competent en matèria d'educació determinarà els centres educatius públics que impartiran els mòduls del bloc comú dels ensenyaments de tècnic/a esportiu/iva de l'especialitat de Busseig esportiu amb escafandre autònom, així com els llocs escolars disponibles en cadascun dels centres i, d'una altra part, el centre d'ensenyaments esportius FASCV organitzarà, gestionarà i desenvoluparà els mòduls que integren el bloc específic (mòduls específics, mòdul de formació pràctica i projecte final) dels ensenyaments regulats en el conveni, mitjançant el professorat, els recursos i les instal·lacions adequades.  
Tercer. L'article 14.1 de l'Ordre 30/2022 estableix que “l'autorització d'un cicle formatiu en règim semipresencial es mantindrà sempre que no es modifiquen les circumstàncies en virtut de les quals es va concedir l'autorització”. D'acord amb l'article 8 de l'Ordre 30/2022, és requisit imprescindible disposar d'autorització per a impartir el cicle formatiu en règim presencial.  
Atés que el centre ja no està autoritzat per a impartir el bloc comú de l'esmentat grau en règim presencial, de conformitat amb la Resolució, de data 12 d'abril de 2023, d'aquesta conselleria, s'han modificat les circumstàncies en virtut de les quals es va concedir l'autorització per a impartir el bloc comú del grau mitjà de tècnic/a esportiu/iva en Busseig esportiu amb escafandre autònom, en modalitat semipresencial o a distància, en incomplir-se el requisit de l'article 8 i, en conseqüència, és procedent modificar l'autorització del centre per revocació de l'autorització per a impartir el bloc comú de l'esmentat cicle.  
  
Quart. Amb base en l'article 14 de l'Ordre 30/2022, es concedeix audiència a la titularitat del centre, abans de procedir a iniciar la modificació d'autorització per revocació de l'ensenyament esmentat, perquè en el termini de 10 dies al·legue o presente les justificacions que estime pertinents.  
Transcorregut el termini concedit, la titularitat del centre no ha presentat al·legacions per la qual cosa és procedent dictar la present resolució de modificació de l'autorització per revocació de l'autorització per a impartir el bloc comú del grau mitjà de tècnic/a esportiu/iva en Busseig esportiu amb escafandre autònom, en modalitat semipresencial o a distància, atés que manca d'autorització per a impartir-lo en la modalitat presencial.  
Vistos els antecedents de fet i considerats els fonaments de dret, resolc:  
  
Primer  
Modificar l'autorització del centre d'ensenyaments esportius FASCV, codi de centre 21951218, de València, per revocació de l'autorització per a impartir el bloc comú, en la modalitat semipresencial o a distancia del grau mitjà de tècnic/a esportiu/iva de Busseig esportiu amb escafandre autònom per no mantindre la preceptiva autorització en règim presencial, de conformitat amb l'exposat en el fonament de dret tercer d'aquesta resolució.  
D'acord amb aquesta resolució, el centre queda configurat de la següent manera:  
Bloc específic, en la modalitat presencial, del grau mitjà de tècnic/a esportiu/iva en Busseig esportiu amb escafandre autònom amb:  
- 2 unitats del cicle inicial amb 20 llocs escolars cadascuna.  
- 2 unitats del cicle final amb 20 llocs escolars cadascuna.  
  
Segon  
La present resolució tindrà els seus efectes acadèmics a partir del curs acadèmic 2023-2024.  
  
Contra el present acte, que posa fi a la via administrativa, les persones interessades podran interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la present resolució.  
Tot això de conformitat amb l'article 114 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. O bé podran interposar potestativament un recurs de reposició davant el titular de la conselleria competent en matèria educativa en el termini d'un mes, a comptar des de l'endemà de la notificació del present acte, de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 7 de juliol de 2023.- El secretari autonòmic d'Educació i Formació Professional: Miguel Soler Gracia.